হিজাব বিতৰ্কৰ পাছত এইবাৰ কৰ্ণাটকত সৃষ্টি হৈছে হালাল মাংস বিতৰ্ক। বিগত কিছুদিন ধৰি ৰাজ্যখনত হালাল মাংস সন্দৰ্ভত তীব্ৰ বিবাদৰ সৃষ্টি হৈছে। ৰাজ্যখনত হালাল মাংসৰ প্ৰচলন বন্ধ কৰিবলৈ দাবী জনাইছে বিজেপিয়ে।
এনে সময়তে ভাৰতীয় জনতা পাৰ্টীৰ (বিজেপি) সাধাৰণ সম্পাদক চি টি ৰবিয়ে কৰিছে এক অদ্ভুত মন্তব্য। ৰবিয়ে বুধবাৰে কয় যে হালাল মাংসৰ ব্যৱসায় এক প্ৰকাৰৰ 'অৰ্থনৈতিক জিহাদ'।
"হালাল মাংসৰ ব্যৱসায় হৈছে এক প্ৰকাৰৰ 'অৰ্থনৈতিক জিহাদ'। হালাল মাংসৰ ধাৰণাটোৰ অৰ্থ হৈছে যে তেওঁলোকে নিজৰ মাজত ব্যৱসায় কৰিব পাৰে। কেৱল তেওঁলোকৰ লোকসকলৰ মাজত হালাল মাংস খাব পাৰে।" -  সাংবাদিকৰ আগত ৰবিয়ে কয়।
ইফালে কৰ্ণাটকৰ মুখ্যমন্ত্ৰী বাসবৰাজ বোম্মাই বুধবাৰে কয় যে ৰাজ্য চৰকাৰে 'হালাল' মাংসৰ বিষয়টোৰ সন্দৰ্ভত গুৰুত্ব দিছে, কিয়নো এতিয়া এই সন্দৰ্ভত গুৰুতৰ আপত্তি উত্থাপন কৰা হৈছে।
আনহাতে কৰ্ণাটকৰ বিৰোধী নেতাসকলে অহা বছৰ বিধানসভা নিৰ্বাচনৰ প্ৰতি লক্ষ্য ৰাখি বিজেপিয়ে ইচ্ছাকৃতভাৱে এনে ধৰণৰ বিষয় উত্থাপন কৰিছে বুলি অভিযোগ উত্থাপন কৰিছে।
কংগ্ৰেছ নেতা প্ৰিয়ংক খাৰ্গেই কয় যে বিজেপিয়ে কৰ্ণাটকক উত্তৰ প্ৰদেশলৈ পৰিৱৰ্তন কৰিব বিচাৰে।
"সেয়েহে তেওঁলোকে কাশ্মীৰ ফাইল, সংখ্যালঘুসকলৰ অৰ্থনৈতিক কাৰ্যকলাপৰ ওপৰত নিষেধাজ্ঞা আৰু এতিয়া হালাল মাংসৰ দৰে বিষয় আনিছে। এইটো কেৱল এটা নিৰ্বাচনী কৌশল।" -  খাৰ্গেই লগতে কয়।
আনহাতে কংগ্ৰেছ বিধায়ক দিনেশ গুণ্ডু ৰাৱে কয় যে মানুহৰ সমস্যাৰ লগত জড়িত প্ৰকৃত বিষয়বোৰ উপেক্ষা কৰা হৈছে।
"এইটো নিশ্চয় এটা কেন্দ্ৰীভূত লক্ষ্য। দেশৰ বাবে ই অতি ভয়ানক। মই বোম্মাই চৰকাৰৰ দৃষ্টিভংগীক গৰিহণা দিছো।" -  তেওঁ লগতে কয়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
